stanford-oval/wikipedia huggingface dataset:
GP2 Unkarin Grand Prix 2007
Tulokset > Sunnuntain kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 14 |  Javier Villa | Racing Engineering | 28 | 42.29,159 | 1 | 6 |
| 2. | 9 |  Adam Carroll | Petrol Ofisi FMS International | 28 | +0,662 | 8 | 5 |
| 3. | 4 |  Roldán Rodríguez | Minardi Piquet Sports | 28 | +4,455 | 3 | 4 |
| 4. | 2 |  Lucas di Grassi | ART Grand Prix | 28 | +13,300 | 5 | 3 |
| 5. | 26 |  Borja García | Durango | 28 | +16,498 | 4 | 2 |
| 6. | 6 |  Andreas Zuber | iSport International | 28 | +17,307 | 6 | 1 |
| 7. | 25 |  Giorgio Pantano | Campos Grand Prix | 28 | +19,071 | 16 |  |
| 8. | 17 |  Mike Conway | Super Nova International | 28 | +19,914 | 24 |  |
| 9. | 24 |  Vitali Petrov | Campos Grand Prix | 28 | +27,589 | 19 |  |
| 10. | 12 |  Kōhei Hirate | Trident Racing | 28 | +32,429 | 11 |  |
| 11. | 10 |  Jason Tahincioğlu | Petrol Ofisi FMS International | 28 | +51,937 | 18 |  |
| 12. | 7 |  Bruno Senna | Arden International | 28 | +52,926 | 13 |  |
| 13. | 3 |  Alexandre Negrão | Minardi Piquet Sports | 28 | +56,223 | 20 |  |
| 14. | 23 |  Nicolas Lapierre | DAMS | 28 | +1.14,519 | 23 |  |
| 15. | 27 |  Karun Chandhok | Durango | 27 | +1 kierros | 14 |  |
| 16. | 16 |  Luca Filippi | Super Nova International | 27 | +1 kierros | 21 |  |
| 17. | 1 |  Sébastien Buemi | ART Grand Prix | 27 | +1 kierros | 15 | 1 |
| Kesk. | 5 |  Timo Glock | iSport International | 24 | Vaihdelaatikko | 10 |  |
| Kesk. | 21 |  Andy Soucek | DPR | 21 | Vaihdelaatikko | 12 |  |
| Kesk. | 22 |  Kazuki Nakajima | DAMS | 20 | Kolarivauriot | 7 |  |
| Kesk. | 8 |  Adrian Zaugg | Arden International | 16 | Kolarivauriot | 2 |  |
| Kesk. | 11 |  Pastor Maldonado | Trident Racing | 9 | Kolari (Zaugg) | 22 |  |
| Kesk. | 19 |  Ho-Pin Tung | BCN Competicion | 0 | Vetoakseli | 9 |  |
| DNS | 20 |  Christian Bakkerud | DPR | 0 | Vetäytyi | 17 |  |
| DNS | 18 |  Markus Niemelä | BCN Competicion | 0 | Vetäytyi | 25 |  |
| DNQ | 15 |  Marcos Martínez | Racing Engineering | 0 | Karsiutui | 26 |  |
Lähde:
Muuta

Markus Niemelä teki debyytin BCN Competicionilla korvaten Sakon Yamamoton.
Marcos Martínez teki debyytin Racing Engineeringillä korvaten Ernesto Vison.
Adam Carrollin viimeinen voitto.
Roldán Rodríguezin ensimmäinen palkintosija.
Pastor Maldonadon viimeinen kilpailu Tridentillä.
Grammatiikka

Grammatiikka (m.kreik. (τέχνη) γραμματική, (tekhnē) grammatikē) tarkoittaa kielen ja kieliopin tutkimusta. Se kuului antiikin ajan vapaiden taitojen seitsenjaon triviumiin (artes triviales) eli kielellisiin taitoihin, joihin kuuluivat lisäksi retoriikka ja dialektiikka. Siihen kuului kielentutkimuksen lisäksi läheisesti myös tekstikritiikki. Grammatiikan harjoittajaa kutsutaan termillä grammaatikko (γραμματικός, grammatikos).
Vanhin säilynyt antiikin grammatiikan määrittely on peräisin Dionysios Traakialaiselta noin vuodelta 100 eaa. Hänen ja muiden aikalaisten teksteistä ilmenee, että kieli­oppi liitettiin lä­hei­sesti kir­jal­­li­suuden­tut­ki­muk­seen. Muita määrittelyjä on säilynyt Sekstos Empeirikoksen teok­ses­sa Grammaatikkoja vastaan (Adversus grammaticos). Sittemmin bysanttilaisella keskiajalla perinnettä jatkoivat skoliastigrammaatikot. Gram­ma­tiikan käsitteen mää­rittely oli samantapaisena käytössä 1200-lu­vulle saakka.
Gideon Klein

Gideon Klein
Gideon Klein (6. joulukuuta 1919 Přerov – 27. tammikuuta 1945) oli tšekkiläinen säveltäjä ja pianisti.
Klein aloitti pianonsoiton opiskelun 6-vuotiaana paikallisen konservatorion johtajan johdolla. 11-vuotiaana hän alkoi matkustaa kuukausittain Prahaan suorittaakseen opintoja Vilém Kurzin vaimon johdolla. Vuonna 1931 hän muutti Prahaan asumaan siskonsa Eliška Kleinován kanssa. Syksyllä 1938 Klein pääsi Kurzin mestarikouluun Prahan konservatorioon, josta valmistui vuodessa. Hän opiskeli myös filosofiaa ja musiikkitiedettä Kaarlen yliopistossa. Opinnot Kaarlen yliopistossa keskeytyivät kun natsien maaliskuussa 1939 tekemän miehityksen jälkeen korkeakoulutusta tarjonneet instituutiot suljettiin. Tässä vaiheessa Klein aloitti laajan esiintymisen. Vuonna 1940 hänelle tarjottiin stipendiä Lontoon Royal Academy of Musicissa opiskelua varten, mutta natsien rotu- ja maastamuuttolait estivät hänen lähtönsä. Juutalaismuusikoilta – kuten Kleinilta – estettiin myös julkinen esiintyminen, mutta Klein kiersi kieltoa jonkin aikaa valenimellä, kunnes tästäkin tuli liian vaarallista.
Klein siirrettiin Theresienstadtiin 1. joulukuuta 1941. Hän jatkoi siellä musiikillista toimintaansa: hän soitti kamarimusiikkia Prahasta tuotujen kollegoiden kanssa, avusti esitysten järjestämisessä sekä säesti niissä ja työskenteli myös laulajien säestäjänä. Kleinin soolo-ohjelmisto Theresienstadtissa koostui pitkälti samoista teoksista, joilla hän oli saanut arvostusta Prahassa. Teosten säveltäjiä olivat Wolfgang Amadeus Mozart, Ludwig van Beethoven, Robert Schumann, Johannes Brahms, Josef Suk, Leoš Janáček, Arnold Schönberg, Aleksandr Skrjabin ja Johann Sebastian Bach (Ferruccio Busonin transkriptioina). Kleinin sävellystuotannossa Theresienstadt-ajoilta on kamarimusiikkia jousille, kuoroteoksia, madrigaaleja (sanat: Friedrich Hölderlin, François Villon), sonaatti pianolle, teatterimusiikkia sekä laulusarja altolle ja pianolle.
1. lokakuuta 1944 yhdeksän päivää viimeiseksi sävellyksekseen jääneen jousitrionsa valmistumisen jälkeen Klein siirrettiin Auschwitziin, josta hän joutui pakkotyöhön. Ei ole tiedossa, surmasivatko natsit lopulta Kleinin vai kuoliko hän pakotetulla marssilla niiden juutalaisten kanssa, jotka otettiin pakenevien SS-joukkojen mukaan.
Aikoinaan vallinneen käsityksen mukaan Klein aloitti vakavan säveltämisen vasta Theresienstadtiin joutumisensa jälkeen. Kesäkuussa 1990 kuitenkin löydettiin Kleinin aiemmat käsikirjoitukset, joiden joukossa oli yksinlauluja, puhallinoktetto, teoksia jousikvartetille ja useita jousiduoja, joista yksi oli mikrotonaalinen. Klein oli osallistunut neljännessävelin musiikkia tehneen Alois Hában luennoille Prahan konservatoriossa, mutta oli enimmäkseen itseoppinut säveltäjä. Tekniseen puoleen perehtymistä edisti hänen ahkera omatoiminen partituurien tutkimuksensa. Kleinin tyyliin vaikuttivat sekä tšekkiläiset perinteet että Wienin toisen koulukunnan vaikutteet.
Gryllefjord

| Gryllefjord |
| --- | --- |
 Gryllefjord vuonna 2011.
 Gryllefjord
 Koordinaatit: 69°21′46″N, 17°03′10″E 
Valtio:  Norja
Lääni:  Tromssa
Kunta:  Senja
Pinta-ala:  
 – Maa:  0,25 km²
Väkiluku (2023):  325
 – Väestötiheys:  1 300 as./km²
Infobox OKVirheellinen NIMI-arvo: 
Gryllefjord on taajama Senjan kunnassa Tromssan läänissä Norjassa. Taajaman pinta-ala on 0,25 neliökilometriä ja asukasluku 325 vuonna 2023. Vuoteen 2020 saakka Gryllefjord oli Torskenin kunnan hallinnollinen keskus.
Aiheesta muualla

Kuvia tai muita tiedostoja aiheesta Gryllefjord Wikimedia Commonsissa
Grammatica Lapponica

Grammatica Lapponica on Henrik Gananderin laatima ja vuonna 1743 julkaisema saamen kielen kielioppi. Se noudattaa lähinnä tornionsaamen murretta.
Alkuperäispainoksesta on kappale Kansalliskirjastossa, ja se on siellä myös mikrofilmattuna. Yhdysvaltalainen Nabu Press on julkaissut siitä näköispainoksen.
Evander Holyfield

| Evander Holyfield Maailman raskaansarjan maailmanmestari |
| --- | --- |

Henkilötiedot
Koko nimi:  Evander Holyfield
Syntynyt: 19. lokakuuta 1962 Atmore, Alabama
Kansalaisuus:   Yhdysvallat
Nyrkkeilijä
Lempinimi:  Real Deal The Warrior
Pituus:  189 cm
Paino:  102 kg
Painoluokka:  raskas keskisarja / raskassarja
Kätisyys:  oikeakätinen eli nyrkkeilytermein Orthodox
Ammattilaistilastot
Ottelut:  57
Voitot:  44
– tyrmäysvoitot:  29
Tappiot:  10
Ratkaisemattomat:  2
Ei tuomiota/ mitätöity:  0
Aiheesta muualla
www.evanderholyfield.com
| Mitalit>  Olympialaiset  |
| --- | --- | --- |
|  Pronssia | Los Angeles 1984 | raskas keskisarja |
Pan-Amerikan kisat 
|  Hopeaa | Caracas 1983 | raskas keskisarja |
Evander Holyfield (s. 19. lokakuuta 1962 Atmore, Alabama) on yhdysvaltalainen raskaansarjan nyrkkeilijä. Hän on voittanut raskaansarjan maailmanmestaruuden ennätykselliset neljä kertaa ja kohdannut lähes kaikki 1990-luvun raskaansarjan huippunyrkkeilijät. Holyfield muistetaan parhaiten rajuista maailmanmestaruusotteluistaan Riddick Bowen ja Mike Tysonin kanssa.
Evander Holyfieldillä on 11 lasta.
Holyfield on valittu Georgian urheilun Hall of Fameen vuonna 2001.
Elämä ja ura > Amatööriura

Holyfield aloitti nyrkkeilyn jo 12-vuotiaana ja otteli amatöörinä 188 ottelua, joista voitti 171.[lähde? ] Holyfieldin amatööriuran merkittävin saavutus on olympiapronssi Los Angelesin olympialaisista vuonna 1984. Olympialaisissa hänet diskattiin ottelussa Kevin Barrya vastaan. Diskaus tapahtui sen jälkeen kun Holyfield oli tyrmännyt Barryn tuomarin yrittäessä erottaa ottelijoita toisistaan.
Elämä ja ura > Nousu ammattilaisten huipulle

Ensimmäisen ammattilaisten maailmanmestaruutensa hän voitti raskaassa keskisarjassa vuonna 1986 kukistamalla härkämäisen Dwight Braxtonin äärimmäisen tasaväkisessä ja täydet 15 erää kestäneessä kamppailussa. Asiantuntijoiden mukaan tuo ottelu oli vuoden parhaita.[lähde? ] Holyfield puolusti titteliään neljä kertaa ennen siirtymistään raskaaseen sarjaan, jossa hän kohosi kiistattomaksi mestariksi tyrmäämällä James Douglasin. Tämä oli Holyfieldin lopullinen läpimurto nyrkkeilyväen tietoisuuteen. Hän puolusti mestaruuttaan Bert Cooperia, Larry Holmesia ja George Foremania vastaan ennen kuin menetti sen Riddick Bowelle 12 erän pistetappiolla vuonna 1992. Bowe osasi kookkaampana estää Holyfieldia käyttämästä taitojaan ja iski hänet kanveesiin 11. erässä. Uusintaottelussa vuonna 1993 Holyfield otteli eri taktiikalla eikä lähtenyt iskujenvaihtoon vahvemman Bowen kanssa. Sen sijaan hän liikkui joustavasti ympäri kehää ja teki jatkuvia osumia etukäden suoralla ja nopeilla iskuyhdistelmillä. Holyfield otti pistevoiton ja voitti samalla WBA ja IBF-liittojen maailmanmestaruuden.
Elämä ja ura > Viimeisimmät mestaruudet

Vuonna 1995 Holyfield ja Bowe kohtasivat kolmannen kerran ottelussa, jossa Holyfield kärsi uransa ensimmäisen tyrmäystappion. Hän aloitti kamppailun vahvasti, mutta ottelun edetessä aloitteet siirtyivät Bowelle, joka 9. erässä iski Holyfieldin kahdesti kanveesiin. Tappion jälkeen Holyfieldin katsottiin nähneen parhaat päivänsä, eikä hänelle annettu juurikaan mahdollisuuksia, kun hän seuraavana vuonna kohtasi Mike Tysonin ottelussa WBA-liiton maailmanmestaruudesta. Holyfield vaiensi kriitikot ottelemalla elämänsä parhaan ottelun,kenen mukaan?, jonka 6. erässä Tyson vajosi Holyfieldin iskusta kanveesiin. 11. erässä Holyfieldin iskut saivat kehätuomarin keskeyttämään ottelun. Näin Holyfield kruunattiin mestariksi neljännen kerran. Uusintaottelusta Tysonin kanssa muodostui Holyfieldin uran tunnetuin kamppailu, jossa Tyson puri 3. erässä hänen korvalehdestään palan pois. Tuomari olisi halunnut tässä vaiheessa keskeyttää ottelun, mutta Holyfield päätti jatkaa, jolloin Tyson puri häntä uudestaan. Ottelu päättyi Holyfieldin voittoon diskauksella.
Vuonna 1999 Holyfield menetti mestaruutensa pistetappiolla uusintaottelussa Lennox Lewisille. Sitä ennen hän oli otellut Lewisin kanssa ratkaisemattoman ottelun. Holyfield oli enää varjo entisestään, mutta silti hän nousi vielä viidennen kerran WBA-liiton maailmanmestariksi vuonna 2001 voitollaan John Ruizista. Hän menetti mestaruutensa kuitenkin jo seuraavassa ottelussaan.
Elämä ja ura > Yritykset uuteen mestaruuteen

Seuraavaksi Holyfield ja Ruiz olivat otelleet avoimesta WBA-liiton vyöstä mestari Lewisin kieltäydyttyä kohtaamasta Ruizia ja nimitellen tätä arvottomaksi haastajaksi. WBA-liiton vyön Holyfield menetti seuraavassa ottelussaan Ruizille. Myöhemmin miehet kohtasivat kolmannen kerran, ja kohtaaminen päättyi ratkaisemattomaan. Seuraavassa ottelussaan vuonna 2002 Holyfield kohtasi Lewisin kanssa kahdesti otelleen Hasim Rahmanin. Ottelu päättyi Holyfieldin tekniseen tyrmäysvoittoon Rahmanin otsaan tulleen epänormaalin kokoisen kyhmyn vuoksi. 19. elokuuta 2006 Sen jälkeen Holyfield pääsi ottelemaan IBF-liiton väliaikaisesta mestaruudesta Chris Byrdia vastaan, mutta kärsi tappion pisteillä. Seuraavassa ottelussaan Holyfield kärsi jälleen tappion teknisellä tyrmäyksellä James Toneylle.
43-vuotias Holyfield teki paluun nyrkkeilykehään pidettyään 21 kuukauden tauon New Yorkin Madison Square Gardenissa Larry Donaldille kärsimänsä tappion jälkeen. Ottelussa Holyfield iski vastustajansa Jeremy Batesin keskeytyskuntoon jo toisessa erässä. 11. marraskuuta hän voitti USBA:n 12-eräisessä mestaruusottelussa 33-vuotiaan Fres Oquendon kaikin tuomariäänin. Kamppailun ensimmäisessä erässä Oquendo kaatui kanveesille.
13. lokakuuta 2007 Holyfield kohtasi Moskovassa käydyssä ottelussa WBO-liiton maailmanmestarin Sultan Ibragimovin. Ibragimov voitti ottelun kaikin tuomariäänin. Vielä vuonna 2008 Holyfield pääsi mestaruusotteluun. Toiseen kulmaukseen käveli Nikolai Valujev. Valuevin taustahenkilöt epäröivät, mutta sopimukset ottelusta allekirjoitettiin myöhemmin. Holyfield hävisi 20. joulukuuta 2008 käydyn kamppailun tuomariäänin täysien erien jälkeen. Hän sai ottelusta vain 700 000 dollarin palkkion, vaikka nykyisistä titteliotteluista voidaan maksaa jopa kymmenien miljoonien ottelupalkkioita. Ottelun tuomaripisteet päätyivät myöhemmin tutkinnan alaiseksi Holyfieldin kiistettyä ottelun lopputuloksen oikeellisuuden.
Holyfield otteli viimeksi 7. toukokuuta 2011. Käydyssä kamppailussa Holyfield kukisti Brian Nielsenin teknisellä tyrmäyksellä ottelun kymmenennessä erässä. Hän sanoi elokuussa 2011 haluavansa vielä saavuttaa maailmanmestaruuden.
Evander Holyfield ilmoitti lopettavansa uransa lokakuussa 2012.
Saavutukset

Raskaan keskisarjan USA:n mestari 1980–81
Raskaan keskisarjan Amerikan mestari 1983
Raskaan keskisarjan olympiapronssi 1984
Raskaan keskisarjan maailmanmestari 1986–88
Raskaan sarjan Amerikan mestari 1989–90
Raskaan sarjan kiistaton mestari 1990–92
WBA ja IBF liiton mestari 1993–94
WBA ja IBF liiton mestari 1996–99
WBA liiton mestari  2001
1990 Fighter of the Year -palkinto
1992 Fight of the Year -palkinto (ottelu Bowen kanssa)
1996 Fighter of the Year -palkinto
Yhteensä 26 MM-ottelua, joista 21 voittoa
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (Arkistoitu – Internet Archive)
Ammattilaisottelutilastot BoxRec-tietokannassa
Evander Holyfield vuonna 2007.
Graviá

| Graviá Γραβιά |
| --- | --- |
 Gravián kirkko.
 Kunnallisyksikön sijainti
 Graviá
 Koordinaatit: 38°40′13″N, 22°25′51″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Fokis
Kunta:  Delfoí
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  310103
Väkiluku (2011):  2 073
 – Kylä­yhdys­kunta:  604
 – Kylä:  604
Aikavyöhyke:  UTC+2
 – Kesäaika:  UTC+3
Postinumero:  330 57
Suuntanumero(t):  26940
Rekisterikilpi:  AM
Infobox OKVirheellinen NIMI-arvo: 
Graviá (kreik. Γραβιά) on Kreikan kylä sekä samanniminen Delfoín kunnan kunnallisyksikkö (Δημοτική Ενότητα Γραβιάς, Dimotikí Enótita Graviás) ja entinen itsenäinen kunta. Se sijaitsee Fokiin alueyksikössä Keski-Kreikan alueella. Koko kunnallisyksikön väkiluku on 2 073 ja varsinaisen Gravián kylän väkiluku 604 (vuonna 2011).
Gravián kylä sijaitsee vuoristossa Gkióna- ja Parnassós-vuorten välisen solan pohjoispäässä, linnuntietä noin 17 kilometriä pohjoiskoilliseen Ámfissan kaupungista. Kylän pohjoispuolella on Kifisós-joen laakso. Gravián kunnallisyksikkö käsittää Delfoín kunnan pohjoisosan. Graviá tunnetaan ennen kaikkea Kreikan vapaussodan aikaisesta Gravián taistelusta 8. toukokuuta 1821. Siinä kreikkalaiset voittivat osmanit Odysséas Androútsoksen johdolla. Kylässä on taistelun muistomerkki sekä uudelleenrakennettu taisteluun keskeisesti liittynyt cháni (χάνι) eli majatalo, joka toimii taistelun museona.
Graviá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Delfoín kuntaan yhdessä Ámfissan, Desfínan, Galaxídin, Itéan, Kallieíin ja Parnassóksen kanssa, jolloin se muuttui uuden kunnan kunnallisyksiköksi.
| --- | --- |
Odysséas Androútsoksen ja Gravián taistelun muistomerkki.: Uudelleenrakennettu Gravián cháni eli majatalo.
Kunnallisyksikön osat

Gravián kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Apostoliás | Apostoliás | 53 |
| Graviá | Graviá | 604 |
| Kaloskopíə | Kaloskopí | 358 |
| Kastéllia | Kastéllia | 523 |
| Marioláta | Marioláta | 368 |
| Oinochóri | Oinochóri | 58 |
| Sklíthro | Sklíthro | 71 |
| Várgiani | Várgiani | 38 |
Yhteensä: 2 073
Aiheesta muualla

Kuvia tai muita tiedostoja aiheesta Graviá Wikimedia Commonsissa
Geraint Thomas
Saavutuksia

Lähde: Cycling Archives
Aiheesta muualla

Virallinen sivusto (englanniksi)
Gunnar Emil Bonsdorff

Gunnar Emil Bonsdorff (16. maaliskuuta 1877 Turku – 25. helmikuuta 1943 Helsinki) oli suomalainen diplomi-insinööri ja yritysjohtaja.
Bonsdorffin vanhemmat olivat kollegiasessori, lääkäri Erik Johan Emil Bonsdorff ja Hedvig Emilia Rotkirch ja puoliso vuodesta 1908 Sigrid (Syssy) Linnea Rose Marie Bergqvist. Vuonna 1896 Helsingissä ylioppilaaksi tullut Bonsdorff valmistui diplomi-insinööriksi 1900. Valmistuttuaan hän toimi Kankaan paperitehtaan insinöörinä 1900–1901, teki opintomatkan Wieniin ja työskenteli sitten Saksassa ja Yhdysvalloissa vuoteen 1904. Bonsdorff oli Valkeakosken paperitehtaan insinööri 1904–1905, paperitehtaan johtaja Ranskassa 1905–1906, Nokian teknillinen johtaja 1906–1918 ja toimeenpaneva johtaja 1918–1919 ja Kymi-yhtiön teknillinen johtaja vuodesta 1919. Hänellä oli myös useita alansa luottamustoimia, kuten Suomen vesivoimayhdistyksen puheenjohtajuus. Nokian suojeluskunnan päällikkönä Bonsdorff toimi 1918 ja myöhemmin vielä rahastonhoitajana.
Gray (täsmennyssivu)

Wikisanakirjassa on tähän liittyvä sananselitys: .
Gray voi tarkoittaa seuraavia:
gray, absorboituneen säteilyannoksen mittayksikkö
Gray-koodi, eräs binäärilukujen koodaamistapa
Carmen Gray, suomalainen rock-yhtye
Charlotte Gray, elokuva vuodelta 2001
Sukunimi

Aaron Gray (s. 1984), yhdysvaltalainen koripalloilija ja valmentaja
Adeline Gray (s. 1991), yhdysvaltalainen vapaapainija ja maailmanmestari
Alasdair Gray (1934–2019), skotlantilainen kirjailija
Andre Gray (s. 1991), englantilainen jalkapalloilija
Andy Gray (s. 1955), skotlantilainen jalkapalloilija
Asa Gray (1810–1888), yhdysvaltalainen kasvitieteilijä
Carol Gray, yhdysvaltalainen autismin tutkija, sosiaalisen tarinan kehittäjä
Catriona Gray (s. 1994), filippiiniläis-australialainen malli ja televisioesiintyjä, Miss Universum 2018
Charles Gray (1928–2000), englantilainen näyttelijä
Clifford Gray (1892–1969), yhdysvaltalainen rattikelkkailija ja olympiavoittaja
Colin Falkland Gray (1914–1995), uusiseelantilainen Kuninkaallisten ilmavoimien hävittäjälentäjä
Cyd Gray (s. 1973), trinidadtobagolainen jalkapalloilija
David Gray (s. 1988), skotlantilainen jalkapalloilija
David Gray (s. 1968), brittiläinen laulaja
Demarai Gray (s. 1996), englantilainen jalkapalloilija
Dolores Gray (1924–2002), yhdysvaltalainen laulaja ja näyttelijä
Dulcie Gray (1919–2011), brittiläinen näyttelijä
Eileen Gray (1878–1976), irlantilainen arkkitehti ja huonekalusuunnittelija
Elisha Gray (1835–1901), yhdysvaltalainen sähköinsinööri
F. Gary Gray (s. 1969), yhdysvaltalainen elokuvaohjaaja ja näyttelijä
George Robert Gray (1808–1872), englantilainen eläintieteilijä ja kustantaja
Harold Gray (1894–1968), yhdysvaltalainen sarjakuvapiirtäjä
Henry Gray (1827–1861), englantilainen anatomisti ja kirurgi, Grayn anatomian kirjoittaja
Hughan Gray (s. 1987), jamaikalainen jalkapalloilija
James Gray (s. 1969), yhdysvaltalainen elokuvaohjaaja
Jason Gray-Stanford (s. 1970), kanadalainen näyttelijä
Jeanette Ottesen Gray (s. 1987), tanskalainen uimari
Jim Gray (1944–2007), yhdysvaltalainen tietojenkäsittelytieteilijä
John Gray (s. 1948), englantilainen filosofi ja kirjailija
John Gray, yhdysvaltalainen elokuvaohjaaja
John Edward Gray (1800–1875), englantilainen kasvi- ja eläintieteilijä
Kelly Gray (s. 1963), yhdysvaltalainen kitaristi ja tuottaja
Les Gray, oik. Thomas Leslie Gray (1946–2004), brittiläinen laulaja
Linda Gray (s. 1940), yhdysvaltalainen näyttelijä
Loren Gray (s. 2002), yhdysvaltalainen malli ja aktivisti
Louis Harold Gray (1905–1965), brittiläinen fyysikko, säteilyn biologisten vaikutusten tutkija
Mackenzie Gray (s. 1957), kanadalainen näyttelijä
Macy Gray (s. 1967), yhdysvaltalainen soul- ja R&B -laulaja
Nadia Gray (1923–1994), romanialainen elokuvanäyttelijä
Noah Gray-Cabey (s. 1995), yhdysvaltalainen näyttelijä ja pianisti
Paul Gray (1972–2010), yhdysvaltalainen basisti
Robert Gray (1755–1806), yhdysvaltalainen tutkimusmatkailija
Ronald A. Gray (s. 1966), yhdysvaltalainen sarjamurhaaja
Stephen Gray (1666–1736), brittiläinen tiedemies, sähkönjohtavuuden tutkija
Tamyra Gray (s. 1979), yhdysvaltalainen laulaja
Thomas Gray (1716–1771), englantilainen runoilija ja professori
Wardell Gray (1921–1955), yhdysvaltalainen bebop-tenorisaksofonisti
Sukunimi > Kuvitteellisia henkilöitä

Dorian Gray, päähenkilö Oscar Wilden romaanissa Dorian Grayn muotokuva
Gargle Blaster

| Gargle Blaster Poverty Stinks |
| --- | --- | --- |

Studioalbumin tiedot
 Julkaistu: 1990
 Formaatti: CD-levy
 Tuottaja(t): Ari Vaahtera
 Tyylilaji: pop
 Kesto: 36.06
 Levy-yhtiö: GAGA Goodies
Poverty Stinksin muut studioalbumit
|   | Gargle Blaster 1990 | Getting Deeper 1991 |
Gargle Blaster on suomalaisen Poverty Stinks -yhtyeen ensimmäinen, vuonna 1990 julkaistu studioalbumi.
Levy on ilmestynyt helsinkiläisellä Gaga Goodies -levymerkillä luettelotunnuksella GOOD 14CD ja sen on tuottanut Ari Vaahtera.
Levykannen suunnittelija on Peku Palsanen.
Kappaleet

There Must Be – 4.07
Think It Over – 2.52
Now Now Now – 2.57
You Won’t Get a Thing – 2.43
Hard Working Guy – 3.35
Someone Is Always Ruling You – 3.17
Paranoid – 2.40
Love Me Squeeze Me – 2.49
Poverty Stinks – 2.21
Take Me Home – 2.49
Peace of Mind – 3.03
The Waltz – 2.46
Kaikki kappaleet ovat Jarmo Laineen tekemiä, paitsi Black Sabbath -yhtyeen alkuperäinen hitti Paranoid, jonka tekijät ovat Iommi, Ward, Butler ja Osbourne. Julkaisijat ovat Unitor Oy, RooM Service ja Poverty Stinks 1990. Kopiointioikeudet omistaa Jee-Jee Music Oy (RooM Service) paitsi kappaleen "Paranoid" osalta Essex Musik Förlag AB.
Ääninäytteet
Albumi 90 sekunnissa.
Äänitiedostojen kuunteluohjeet
Kokoonpano

Jukka Kylli – rummut
Ari Maunula – basso
Tommi Pietiläinen – kitara, laulu
Jarmo Laine – laulu, kitara
Guizzo

| Guizzo |
| --- | --- |
Perustettu:  1955
Lakkautettu:  1964
Kotipaikka:   Bologna, Italia
Toimiala:  ajoneuvot
Tuotteet:  skootterit
Omistaja:  Palmieri & Gulinelli
Infobox OKVirheellinen NIMI-arvo: 
Guizzo on historiallinen italialainen skootterimerkki. Toiminimi Palmieri & Gulinelli valmisti Guizzo-merkkisiä skoottereita ja mopoja Bolognassa 1955–1964 . Guizzossa oli 149 cm³ kaksitahtimoottori, joka oli astinlaudan alla vaakatasossa. Jalkatilassa oli pieni luukku ja avattava kansi, josta huoltokohteisiin päästiin käsiksi. Neliportaisen vaihdelaatikon pykäliä siirrettiin jalkavivulla. Voimansiirto takapyörään tapahtui ketjulla. Renkaat olivat 12-tuumaiset.
Aiheesta muualla

Guizzo-skootteri (1961) (Arkistoitu – Internet Archive)(hollanniksi)
Club Guizzo Vicentina (Argentiina): kuvia Guizzo-skoottereista(espanjaksi)
Guitrancourt

| Guitrancourt |
| --- | --- |
 Näkymä Guitrancourtiin
 vaakuna
 Guitrancourt
 Koordinaatit: 49°00′34″N, 01°46′40″E 
Valtio:  Ranska
Alue:  Île-de-France
Departementti:  Yvelines
Arrondissementti:  Mantes-la-Jolie
Pinta-ala:  
 – Kokonaispinta-ala:  7,32 km²
Väkiluku (2016):  609
 – Väestötiheys:  83,20 as./km²
Postinumero:  78440
Infobox OKVirheellinen NIMI-arvo: 
Guitrancourt on Ranskan kunta Île-de-Francen alueella Yvelinesin departementissa. Se sijaitsee departementin pohjoisosassa Mantes-la-Jolien koillispuolella. Kunnan pinta-ala on 7,32 neliökilometriä ja siellä on arviolta 609 asukasta (vuonna 2016).